10 जनवरी तक गैस कनेक्शन ‘आधार’ से लिंक कराने के निर्देश
गैस सब्सिडी के लिए आधार कार्ड की फोटोकॉपी एजेंसी पर ले जाना जरूरी
इंद्रमोहनशर्मा | फतेहाबाद
जिलाखाद्य एवं आपूर्ति विभाग के तमाम प्रयासों के बाद भी कई गैस उपभोक्ता आधार कार्ड से लिंक नहीं करा रहे हैं। आधार कार्ड लिंक कराने के लिए पहले 31 दिसंबर अंतिम तिथि रखी थी। अब सरकार ने इस अवधि को आगामी 10 जनवरी तक बढ़ा दिया है। अगर तब तक भी जो उपभोक्ता आधार कार्ड लिंक नहीं कराएंगे तो उनको गैस सब्सिडी नहीं मिलेगी। उनको बाजार रेट के हिसाब से गैस सिलेंडर लेना पड़ेगा।
गौरतलब है कि जिले में कुल 14 गैस एजेंसियां हैं जिनमें से 8 शहरी और 6 ग्रामीण क्षेत्रों में कार्यरत हैं। इन एजेंसियों पर कुल 107818 उपभोक्ता पंजीकृत हैं जिनमें से 91118 उपभोक्ताओं ने अपना आधार कार्ड गैस कनेक्शन से लिंक करवा चुके हैं।
शेष 16700 उपभोक्ता ऐसे हैं जिन्होंने अभी तक अपने अाधार कार्ड को गैस कनेक्शन से लिंक नहीं करवाया है। आधार कॉर्ड को लिंक कराने के लिए अब सिर्फ तेरह दिन और शेष हैं। गैस सब्सिडी के लिए आधार कार्ड की फोटोकॉपी गैस एजेंसी पर लेकर जाना होगा। वहां पर फोटोकॉपी देने के साथ कंज्यूमर नंबर बताना होगा। उसके बाद सब्सिडी खाते में आना शुरू हो जाएगी।
प्रतिदिन डाटा अपडेट करने के लिए दिए गए हैं आदेश
डीएफएससीकेके मल्हान ने 10 जनवरी 2016 तक सौ फीसदी कनेक्शन आधार से लिंक करवाने के लिए गैस संचालकों काे आदेश जारी किए हैं। अभी तक जिले में 84.5 फीसदी उपभोक्ता आधार कार्ड लिंक करा चुके हैं। जिन लोगों ने आधार लिंक नहीं करवाया उनको एजेंसी संचालक भी जागरूक कर रहे हैं। उपभोक्ताओं को मैसेज कॉल के माध्यम से सूचित किया जा रहा है। गैस एजेंसी संचालकों को प्रतिदिन का डाटा अपडेट करने के लिए भी आदेश दिए गए हैं।
फतेहाबाद। गैस एजेंसी गोदाम में रखे सिलेंडर।
प्रदेश में दूसरे नंबर पर है फतेहाबाद जिला आधार कॉर्ड लिंक कराने में
^आधारकार्ड लिंक कराने में फतेहाबाद जिला प्रदेश में दूसरे नंबर पर है। जिले में 84.5 फीसदी उपभोक्ता आधार कॉर्ड को गैस कनेक्शन से लिंक करवा चुके हैं। जबकि पहले नंबर पर करनाल जिला है जहां पर 84.7 फीसदी उपभोक्ता आधार कॉर्ड से लिंक हो चुके हैं और तीसरे नंबर पर कुरुक्षेत्र जिला है जहां 84 फीसदी उपभोक्ता आधार कार्ड से लिंक हो चुके हैं। उम्मीद है 10 जनवरी तक फतेहाबाद जिले के सौ फीसदी उपभोक्ता अपने आधार कार्ड को गैस कनेक्शन से लिंक करवा लेंगे।\\\'\\\' अशोकबांसल, डीएफएसआे, फतेहाबाद
hin_Deva hin_Deva awa_Deva hin_Deva hin_Deva hin_Deva hin_Deva hin_Deva mag_Deva awa_Deva hin_Deva